Kingston (Ostrvo Norfolk)

Kingston (Norf'k: Daun a'TaunBuffett, Alice Inez, Speak Norfolk Today: An Encyclopedia of the Norfolk Island language, Himii Publishing, Norfolk Island 1999: 24) je glavni grad australijske samoupravne teritorije Ostrvo Norfolk. Nalazi se na mjestu na kome su se 6. marta 1788. iskrcali prvi doseljenici. U njemu se nalazi nekoliko upravnih zgrada kao i historijskih spomenika. Najveće naselje na ostrvu i de facto glavni grad je Burnt Pine.

 Geografija 
Kingston se nalazi na ravnici Kingston u pravcu istok-zapad koja se uzdiže od obale do oko 20 metara iznad nivoa mora u podnožju obronka Kingstona. Ravnica je 1,5 km duga i oko 500 metara široka, s krečnjačkim pijeskom na jugu duž obale i bazaltnim glinama na sjeveru uz podnožje. Zapadni kraj ravnice je označen sa 60metara visokim Flagstaff Hill-om. Watermill Creek prelazi ravnicu nakon napuštanja Arthur's Vale na sjeverozapadu, a pridružuju mu se Town Creek i nekoliko manjih pritoka da formiraju močvare Kingstona prije nego što se ulije u zaljev Emily Bay. Većina pristupačnih plaža na ostrvu nalazi se duž obale Kingstona. Na jugu, Emily Bay i Slaughter Bay otvaraju se u Kingstonsku lagunu i grebene i široko prostranstvo zaljeva Sydney. Na istoku, Cemetery Bay se otvara direktno u južni Pacifik.

 Reference 

 Vanjski linkovi 

Kingston

Kategorija:Glavni gradovi